Title: D ô v o d o v á s p r á v a
Author: NBS
Last saved by: spano

Návrh komuniké

Vláda Slovenskej republiky na svojom .... zasadaní dňa … .......... 2003 schvália vládny návrh zákona, ktorým sa mení a dopĺňa zákon č. 510/2002 Z. z. o platobnom styku a o zmene a doplnení niektorých zákonov.
Cieľom schváleného návrhu novely zákona o platobnom styku je predovšetkým zabezpečenie aproximácie Smernice Európskeho parlamentu a Rady EÚ číslo 2000/46/ES o začatí, vykonávaní a opatrnom dohľade nad podnikaním elektronicko-peňažných inštitúcií. Obsah schváleného návrhu plne rešpektuje právne normy, ktoré platia v Európskej únii pre oblasť platobného styku.
Zároveň je cieľom schváleného návrhu novely zákona o platobnom styku aj vykonanie úprav súvisiacich s novým zákonom o ochrane osobných údajov (zákonom č. 428/2002 Z. z.) a novým zákonom o účtovníctve (zákon č. 431/2002 Z. z.), ako aj vykonanie niektorých čiastkových úprav reagujúcich na doterajšie skúsenosti z uplatňovania zákona o platobnom styku v praxi.
Nadobudnutie účinnosti vládou schváleného návrhu novely zákona o platobnom styku sa predpokladá od 1. januára 2004.